Diari Oficial de la Generalitat Valenciana


Sumari del DOGV 5613, del 04-10-2007 (2007/11246)

RESOLUCIÓ de 26 de setembre de 2007, del director general de Farmàcia i Productes Sanitaris, per la qual inicia el procediment d'adjudicació d'autoritzacions d'obertura de noves oficines de farmàcia.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5613

Data del DOGV
:   04-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11728


Data del document
:   26-09-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia
    * procediment administratiu

RESOLUCIÓ de 26 de setembre de 2007, del director general de Farmàcia i Productes Sanitaris, per la qual inicia el procediment d'adjudicació d'autoritzacions d'obertura de noves oficines de farmàcia. [2007/11378]  
L'article 18 de la Llei 6/1998, de 22 de juny, d'Ordenació Farmacèutica de la Comunitat Valenciana, establix que les autoritzacions d'obertura de noves oficines de farmàcia s'adjudiquen d'acord amb els principis de publicitat i transparència, d'acord amb els criteris de selecció que reglamentàriament s'establisquen.  
Per mitjà del Decret 198/2003, de 3 d'octubre, el Consell de la Generalitat Valenciana establix els criteris de selecció que s'apliquen en els procediments d'autorització de noves oficines de farmàcia.  
D'acord amb el que establix l'article 6 del Decret 149/2001, de 5 d'octubre, del Govern Valencià, pel qual establix el procediment d'autorització de noves oficines de farmàcia, resolc:  
1. Iniciar d'ofici el procediment d'adjudicació de les autoritzacions d'obertura de noves oficines de farmàcia que conté l'annex de la Resolució del secretari autonòmic per a l'Agència Valenciana de Salut de data 29 de setembre de 2006, per mitjà de la qual determina el nombre de noves oficines de farmàcia necessàries per a oferir una atenció farmacèutica adequada a la població a la Comunitat Valenciana.  
2. Segons l'article 11 del Decret 149/2001, de 5 d'octubre, del Govern Valencià, les autoritzacions que van quedar desertes en l'adjudicació convocada per la Resolució del 30 de març de 2006, s'afigen a esta convocatòria.  
També segons l'article 11 del Decret 149/2001, de 5 d'octubre, del Govern Valencià, les autoritzacions que les resolucions següents han declarat caducades:  
- Resolució de 18 de setembre de 2006, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de Crevillent.  
- Resolució de 18 de setembre de 2006, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al Bellestar, al municipi de la Pobla de Benifassà.  
- Resolució de 18 de setembre de 2006, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi d'Herbés.  
- Resolució de 18 de setembre de 2006, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de Villores.  
- Resolució de 18 de setembre de 2006, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de Vallat.  
- Resolució de 12 de juliol de 2006, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia al municipi de Xodos.  
3. Convocar el concurs per a atorgar-les, que es regix per les bases següents:  
Primera  
Poden participar en el procés els nacionals de qualsevol Estat membre de la Unió Europea que, en la data de la presentació de sol·licituds, tinguen la condició de llicenciats en Farmàcia o estiguen en possessió d'un certificat, diploma o un altre títol reconegut a Espanya per a l'accés a les activitats de la professió farmacèutica amb el mateix efecte que el títol de llicenciat en Farmàcia.  
No hi poden participar les persones que tinguen el requisit del paràgraf anterior i tinguen més de setanta anys en la data de publicació d'esta resolució.  
Segona  
Les sol·licituds es fan exclusivament en les instàncies normalitzades, que consten de dos fulls i dues còpies:  
- Full 1: sol·licitud de participació en el procediment d'autorització de noves oficines de farmàcia.  
- Full 2: autobaremació.  
Ambdós fulls els ha de signar el farmacèutic peticionari.  
Cada farmacèutic només pot presentar una sol·licitud. La duplicitat de sol·licituds per part d'un mateix farmacèutic és causa d'exclusió del procés.  
Les sol·licituds poden obtindre's gratuïtament en la seu de la conselleria de Sanitat i en les direccions territorials de Sanitat de les províncies d'Alacant, Castelló i València, i també en qualsevol de les Oficines PROP o Telèfon 012 de la Generalitat Valenciana.  
La taxa d'admissió per a la participació en el procediment d'adjudicació és de 93,64 euros. S'han d'ingressar en qualsevol de les entitats bancàries col·laboradores que figuren en el full de liquidació de taxes. El pagament de la taxa s'acredita per mitjà del justificant que l'entitat bancària en què es fa l'ingrés fa constar en l'exemplar corresponent de l'imprés de liquidació de taxes, que s'ha d'adjuntar als fulls de sol·licitud i autobarem. La falta de la justificació de l'abonament de la taxa determina l'exclusió de l'aspirant.  
La sol·licitud pot omplir-se manualment o per mitjans informàtics. Per a això, el model de sol·licitud pot obtindre's en la pàgina web de la conselleria de Sanitat, www.san.gva.es. L'ompliment de la sol·licitud per mitjans informàtics no eximix de la presentar-la de la manera que s'indica en els paràgrafs següents.  
Les sol·licituds poden entregar-se en la seu de la conselleria de Sanitat, en les direccions territorials de les províncies d'Alacant, Castelló i València, i en els altres òrgans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si es presenta la sol·licitud per correu certificat, ha d'anar en un sobre obert, per tal que la segelle i date el funcionari de correus abans de certificar-la, i s'ha d'adreçar al director general de Farmàcia i Productes Sanitaris, al carrer del Misser Mascó, 31, de València, codi postal 46244.  
Els sol·licitants ha de baremar els seus mèrits d'acord amb el que establix el Decret 198/2003, de 3 d'octubre. Per a això, han d'omplir l'imprés d'autobaremació. No es tenen en consideració els mèrits al·legats o acreditats després de la finalització del termini de presentació de sol·licituds.  
Els mèrits computables en el procediment d'adjudicació de les autoritzacions de les noves oficines de farmàcia són els obtinguts per cada participant fins a la data de la publicació d'esta resolució en el Diari Oficial de la Comunitat Valenciana.  
Els farmacèutics peticionaris assumixen com a vàlida la pròpia autobaremació amb caràcter general, llevat que hi haja una errada aritmètica o que siga modificada per la comissió de baremació.  
Tercera  
El termini de presentació de sol·licituds és de vint dies hàbils, comptador a partir de l'endemà de la publicació d'esta resolució en el Diari Oficial de la Comunitat Valenciana.  
Les sol·licituds s'han de presentar necessàriament amb la documentació següent:  
a) Títol de llicenciat en Farmàcia, resguard o certificació acreditativa, de data anterior a la sol·licitud.  
b) Documents que justifiquen i acrediten els mèrits i les circumstàncies al·legats d'acord amb els criteris de selecció establits en el Decret 198/2003, de 3 d'octubre. Per a la justificació de l'exercici professional, a més de l'Informe de Vida Laboral, que el demana la comissió de baremació a la Tresoreria General de la Seguretat Social, s'ha d'aportar un certificat emés per l'administració sanitària o un col·legis oficials de farmacèutics, en el cas de farmacèutics titulars d'una oficina de farmàcia, i els contractes de treball o certificats emesos per organismes públics, en el cas d'exercicis professionals diferents. Si l'exercici professional en una oficina de farmàcia s'ha fet en municipis amb una població inferior a 800 habitants, s'ha d'aportar, a més, una certificació del padró municipal anual referent a cada un dels anys en què es pretenga comptabilitzar esta circumstància.  
c) Document Nacional d'Identitat.  
d) Justificant del pagament de les taxes, exemplar per a l'administració.  
Estos documents han de ser originals o ben compulsats o autenticats, i s'han de presentar ordenats i numerats segons l'orde en què se citen els mèrits en l'autobarem, en un sobre tancat que es facilita per a això junt amb la sol·licitud de participació en el procediment d'autorització de noves oficines de farmàcia i l'autobaremació.  
La participació en el procediment comporta l'autorització expressa per part del sol·licitant a la comissió de baremació per a demanar a la Tresoreria General de la Seguretat Social l'informe de vida laboral que acredita la seua experiència professional.  
Quarta  
Si opta per fer la prova escrita, el sol·licitant ha d'indicar-ho en el full de sol·licitud. No es permet l'accés a la prova escrita dels sol·licitants que no hagen indicat expressament en el full de sol·licitud que opten per fer-la.  
La prova escrita es fa de la forma establida en l'article 2.8 del Decret 198/2003, de 3 d'octubre, i versa sobre el temari específic que ha sigut publicat en el Diari Oficial de la Generalitat número 4.634, de data 20 de novembre de 2003.  
Els sol·licitants amb discapacitat que opten per fer la prova escrita poden sol·licitar les adaptacions necessàries per a la prova escrita en el moment de la sol·licitud. Han de detallar amb claredat el tipus d'adaptació.  
La prova escrita se celebrarà a partir del dia 15 de novembre de 2007. La data, l'hora i el lloc per a fer-la es publicaran en el Diari Oficial de la Comunitat Valenciana almenys una setmana abans que es faça.  
La prova escrita l'avalua la comissió de baremació, i la puntuació obtinguda s'incorpora d'ofici al còmput dels mèrits acreditats per cada sol·licitant.  
Cinquena  
La comissió de baremació està composta pels membres següents:  
Comissió de baremació  
- Presidenta: Almudena Trenor Galindo.  
- Vicepresident: Julio Muelas Tirado.  
- Secretari: Antonio Gordillo Fernández.  
- Rafael Espuch Llaneras, representant del Col·legi Oficial de Farmacèutics de la província d'Alacant. Suplent: Juan Sempere Payá.  
- Asunción Vicente Valls, representant del Col·legi Oficial de Farmacèutics de la província de Castelló. Suplent: Clotilde Adell Simó.  
- M. Teresa Guardiola Chorro, representant del Col·legi Oficial de Farmacèutics de la província de València. Suplent: Juan Taberner Ginés.  
- Paz Arviza Valverde, representant de la conselleria de Sanitat  
- Ascensión Cabo Iranzo, representant de la conselleria de Sanitat.   
- Carmen García Heredia, representant de la conselleria de Sanitat.  
- M. José Fito Peris, representant de la conselleria de Sanitat.  
- María Navarro Gosálvez, representant de la conselleria de Sanitat.  
- José Luis Comes Badia, representant de la conselleria de Sanitat.  
- Juan Carlos Ceferino Vallés, representant de la conselleria de Sanitat.  
Suplents dels representants de la conselleria de Sanitat:  
- Inmaculada Barrachina Juan.  
- Encarna Constant Cano.  
- Manuel Genés Suesta.  
- Joaquín Andani Cervera.  
- Elena Tárrega Cremades.  
Comissió de treball  
- Santiago Biosca Muñoz, representant de la conselleria de Sanitat.  
- Sergio Carrasco Gellida, representant de la conselleria de Sanitat.  
- Agustín Vidal Alamar, representant de la conselleria de Sanitat.  
- Rosario Alfonso Gil, representant de la conselleria de Sanitat.  
- Juan Carlos Albiach Domingo, representant de la conselleria de Sanitat.  
- Juan Francisco Tosca Torres, representant de la conselleria de Sanitat.  
- Eduardo Estellés Julián, representant de la conselleria de Sanitat.  
- Carlos Martinez Blanco, representant de la conselleria de Sanitat.  
- Rosa Moreno Alfonso, representant de la conselleria de Sanitat.  
- M. Rosa Díaz Mondejar, representant de la conselleria de Sanitat.  
Suplents dels representants de la conselleria de Sanitat:  
- Eduardo Bou de Miguel.  
- M. José Gomar Fayos.  
- Nieves Grau Martínez.  
- Carlos Burriel de San Vicente.  
- Begoña Montolio Doñate.  
- Juan Antonio Fos Ibáñez.  
- Marta María Carrasco Martínez, representant del Col·legi Oficial de Farmacèutics de la província d'Alacant. Suplent: M. José Tello Montoliu.  
- Vicenta Climent Gregori, representant del Col·legi Oficial de Farmacèutics de la província de Castelló. Suplent: M. Cristina Soler Doménech.  
- Juan Salmerón Mirón, representant del Col·legi Oficial de Farmacèutics de la província de València. Suplent: Rafael Medina Almerich.  
- Enrique Soler Company, representant de la Societat Valenciana de Farmàcia Hospitalària. Suplent: Pedro García Salom.  
- Carlos Ortega de los Mártires, representant de Associació Fòrum Farmacèutic. Suplent: Juan Roquet Jalmar.  
- Vicente Paya Serrer, representant de Confederació Empresarial d'Oficines de Farmàcia. Suplent: Beatriz Poyatos Pérez.  
- José Pascual Navarro Cayuelas, representant de l'Associació d'Empresaris Farmacèutics Costa Blanca. Suplent: Paulino Grediaga Gil.  
- Emilio Vera Díaz, representant de l'Associació de Farmacèutics Adjunts, Substituts i Regents.  
- Vicente Escuin Palop, representant de la Universitat de València.  
- Jordi Mañes Vinuesa, representant de la Facultat de Farmàcia de la Universitat de València.  
- M. Carmen de Felipe Fernández., representant de la Universitat Miguel Hernández d'Elx. Suplent: Blanca Lumbreras Lacarra.  
- Gerardo Antón Fos, representant de la Universitat Cardenal Herrera - CEU. Suplent: Pedro Alemán López.  
- José Luís Marco Garbayo, representant de la Societat Espanyola de Farmàcia Hospitalària. Suplent: José Luís Poveda Andrés.  
- Marisol Galeote Mayor, representant de la Societat Espanyola de Farmàcia d'Atenció Primària. Suplent: Pedro Cervera Casino.  
- Alberto Parra Gasent, representant de la Societat Valenciana de Farmàcia d'Atenció Primària. Suplent: M. Dolores Sanmartín Ciges.  
El president de la comissió de baremació és substituït pel vicepresident o la persona que designe entre els representants de la conselleria de Sanitat en la comissió de baremació.  
El vicepresident és substituït per la persona que designe entre els representants de la conselleria de Sanitat en la comissió de baremació.  
La comissió de treball, que assistix a la comissió de baremació, pot dividir-se al seu torn en subcomissions de treball.  
El funcionament de la comissió de baremació s'ha d'ajustar al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, excepte en el que establix esta convocatòria i en les normes pròpies de funcionament que establisca la comissió.  
Els membres de la comissió de baremació i de la comissió de treball estan sotmesos al que disposa l'article 28 de la Llei 30/1992, de 26 de novembre, i han de comunicar a la comissió de baremació si es dóna alguna de les circumstàncies previstes en este article.  
Els membres de la comissió de baremació i de la comissió de treball són responsables del compliment estricte de les bases de la convocatòria i del manteniment de la confidencialitat de totes les dades que coneguen per este càrrec.  
Esta resolució es publica en el Diari Oficial de la Comunitat Valenciana d'acord amb el que establix l'article 6 del Decret 149/2001, de 5 d'octubre, del Govern Valencià, que establix el procediment d'autorització de noves oficines de farmàcia.  
Contra esta resolució es pot interposar un recurs d'alçada davant el secretari autonòmic per a l'Agència Valenciana de Salut en el termini d'un mes, comptador a partir de l'endemà de la data de la publicació en el Diari Oficial de la Comunitat Valenciana.  
València, 26 de setembre de 2007.- El director general de Farmàcia i Productes Sanitaris: José E. Clerigues Belloch.